als_Latn dik_Latn sag_Latn
TIRANE – Katër penallti janë akorduar në javën e 22-të të Superiores, ndërkohë që Skënderbeu nuk ka të ndalur, por marshon i sigurt drejt titullit të katërt radhazi. Kësaj here “viktimë” e korçarëve ka qenë Bylisi, i cili është munduar të bëjë qëndresë, por në fund është mposhtur me rezultatin 2-1. Me këtë fitore, diferenca në krye nga vendi i dytë shkon plus 11 pikë për Skënderbeun, duke e afruar me titullin e katërt radhazi kampion. Faza e tretë do të jetë thjesht një administrim i kësaj shkëputjeje. Skënderbeu mund ta humbë titullin vetëm nëse “lajthit” vetë, pasi mjafton të fitojë 6 ndeshjet që ka në shtëpinë e vet dhe gjithçka është sipas parashikimeve. Edhe kalendari i ndeshjeve është në favor të Skënderbeut.
TIRANA
Tirana superon me sukses Kukësin dhe tashmë e sheh veten në vendin e tetë, jashtë zonës së rënies nga kategoria, për momentin. Dy 11-metërsha janë akorduar në “Qemal Stafa”, nga një për secilën skuadër, ndërsa dopieta e brazilianit Gilberto Fortunato u ka dhënë bardhebluve tri pikë mjaft të çmuara, që për herë të parë këtë sezon e shohin veten të shpëtuar. Gjithsesi, misioni vazhdon, pasi janë edhe 11 javë deri në fund. Disfata e pozicionon Kukësin në vendin e katërt, pas mbylljes së fazës së dytë, por gjithsesi, vetëm 1 pikë larg zonës europiane, për të cilën do të luftojë fort deri në fund.
DURRËS
Luftë e fortë sportive, por edhe tension në shkallët e stadiumit të Durrësit mes dy tifozërive, asaj të Teutës dhe Partizanit. Megjithatë, skuadrat kanë ndarë nga një pikë mes tyre. Fillimisht ka shënuar Teuta me anë të Daniel Xhafajt, ndërsa në limitin e ndeshjes ka barazuar gjithçka Nderim Nexhipi për të kuqtë. Më herët lojtarit në fjalë i është mohuar edhe një penallti, të cilën kryesori Kridens Meta nuk e vlerësoi si të tillë. Në “Niko Dovana” ka pasur edhe një karton të kuq, akorduar për Samb të durrsakëve, i cili i ka ndërhyrë keqas nga pas Nexhipit. Kësisoji, “djemtë e detit” kanë luajtur me një lojtar më pak nga minuta e 74-t, çka ka sjellë edhe reagimin e miqve, deri në barazimin “in extremis”. Me barazimin më i kënaqur ka qenë Partizani, për mënyrën se si u zhvillua loja.
TË TJERAT
Vllaznia nuk di të shënojë. Ajo ka barazuar pa gola në Shkodër ndaj Besës, duke mbetur sërish në zonën e rrezikut. Qëndresë e admirueshme e kavajasve në këtë transfertë, që jo vetëm e kanë mbajtur të paprekur portën e tyre, por përmes kundërsulmit, edhe mund ta kishin ndëshkuar Vllazninë. Kastrioti duket se e ka marrë rrugën për një kategori më poshtë tashmë. Në kahun tjetër, goli i Vucajt me penallti ka shtuar tri pikë të arta në llogarinë e kurbinasve, duke i pozicionuar të dytët në klasifikim pas mbylljes së fazës së dytë. Shpërthen në gola skuadra vlonjate në “Roza Haxhiu”. Dy herë Abilaliaj, Shehaj dhe Dushku janë autorët e këtij triumfi të Flamurtarit në një transfertë ku kishte vite pa marrë tri pikët. Zhgënjen skuadra e Banos, e cila mbetet po aq sa Kastrioti, e rrezikuar për të zbritur nga Superiorja. Me një pikë më shumë se krutanët, Lushnja mban vendin e parafundit.
TIRANE – Katër penallti janë akorduar në javën e 22-të të Superiores, ndërkohë që Skënderbeu nuk ka të ndalur, por marshon i sigurt drejt titullit të katërt radhazi. Kësaj here “viktimë” e korçarëve ka qenë Bylisi, i cili është munduar të bëjë qëndresë, por në fund është mposhtur me rezultatin 2-1. Me këtë fitore, diferenca në krye nga vendi i dytë shkon plus 11 pikë për Skënderbeun, duke e afruar me titullin e katërt radhazi kampion. Faza e tretë do të jetë thjesht një administrim i kësaj shkëputjeje. Skënderbeu mund ta humbë titullin vetëm nëse “lajthit” vetë, pasi mjafton të fitojë 6 ndeshjet që ka në shtëpinë e vet dhe gjithçka është sipas parashikimeve. Edhe kalendari i ndeshjeve është në favor të Skënderbeut.
als_Latn ron_Latn als_Latn als_Latn als_Latn als_Latn als_Latn als_Latn